หลังจากที่ผมสามารถลอยตัวในน้ำได้แล้ว ครูฝึกก็เริ่มสอนผมท่าฟรีสไตล์ ฟรีสไตล์คือท่าว่ายน้ำที่ว่ายได้เร็วที่สุดในบรรดาท่าทั้งหมดนะครับ ฟรีสไตล์เป็นท่าที่ถือว่ายากสำหรับผมนะครับ เพราะเวลาเราหายใจเนี่ย เราจะต้องหันหัวไปด้านข้างแล้วก็ เอ่อ..หายใจทางปากนะครับ ทีนี้เนี่ยมันจะมีปัญหา ตอนที่ผมหายใจอะ ผมจะกินน้ำเข้าไป ทำให้ผมสำลักน้ำนะครับ ผมพยายามฝึกว่ายท่าฟรีสไตล์นานมากเลยนะครับ มันยากแล้วก็เหนื่อยมาก คือผมจะต้องว่ายไปกลับห้าสิบเมตรนะครับ และในช่วงที่ผมว่ายห้าสิบเมตรนั้น ผมก็สำลักน้ำไปหลายครั้งเลยนะครับ คือกินน้ำไปด้วยหายใจไปด้วย และการที่เราสำลักน้ำบ่อย ๆ เนี่ย มันทำให้เราขาดความมั่นใจในตัวเองนะครับ คือทำให้เราไม่กล้าที่จะหายใจ เพราะกลัวจะสำลักน้ำ ผมก็เลยระแวงเสมอเวลาที่ผมต้องหายใจในท่าฟรีสไตล์นะครับ หลังจากที่ผมฝึกฟรีสไตล์แล้ว ผมก็เริ่มฝึกท่ากบนะครับ ท่ากบถือว่าเป็นท่าที่สบายมากเลยนะครับ เป็นท่าที่ใช้ในการดำน้ำ ว่ายน้ำลึก และทำให้เราว่ายน้ำได้นานด้วยนะครับ เวลาที่เราว่ายท่านี้ เราจะเหมือนกับกบว่ายน้ำนะครับ ผมชอบท่านี้มากและก็ไม่อยากจะกลับไปว่ายฟรีสไตล์แล้วนะครับ ครูฝึกให้ผมฝึกท่ากบกับท่าฟรีสไตล์สลับกันนะครับ ผมจะต้องว่ายไปกลับห้าสิบเมตรฟรีสไตล์และก็ไปกลับห้าสิบเมตรกบนะครับ ไอ้ตอนที่ว่ายกบก็สบายอยู่หรอก แต่พอว่ายฟรีสไตล์แล้วรู้สึกลำบากใจมากเลยนะครับ ปัญหาอีกหนึ่งอย่างในการว่ายน้ำนะครับคือน้ำเข้าหู น้ำเข้าหูมักจะเกิดขึ้นกับท่าฟรีสไตล์นะครับ เพราะเวลาเราพลิกหัวเนี่ย มันจะต้องกวักน้ำขึ้นมาด้วย และก็หลายครั้งเลยที่ผมจะต้องเอาน้ำออกจากหูนะครับ เวลาที่น้ำเข้าหูจะมีอาการเสียงดังในหัวนะครับ มันจะดัง ตึ๊ง ตึ๊ง ตึ๊ง ตึ๊ง มันเป็นอาการที่น่ารำคาญมากเลยนะครับ วิธีการเอาน้ำออกจากหูคือ เราจะต้องกวักน้ำในสระนะครับเอาใส่ลงไปในหูให้เต็ม ๆ แล้วก็เอียงคอนะครับแล้วก็ใส่น้ำลงไปเรื่อย ๆ พอมันเต็มแล้วเราก็รอสักพักหนึ่งนะครับ ให้น้ำมันรวมตัวกัน จากนั้นเราก็รีบพลิกหัวลงไปเลยนะครับ กลับด้าน แล้วมันก็จะไหลออกมาหมดเลย คนที่ไม่เคยทำจะรู้สึกกลัวนะครับ ไม่กล้าเอาน้ำใส่หู แต่ว่าผมทำบ่อยจนชินแล้วนะครับ หลังจากที่เราว่ายท่าฟรีสไตล์กับท่ากบแล้วนะครับ เราก็มาฝึกท่ากรรเชียงนะครับ กรรเชียงคือท่านอนในน้ำนะครับ วิธีการว่ายก็คือให้เราจินตนาการว่าน้ำคือเตียงนะครับ และเราก็นอนลงไป พอเรานอนปุ๊บ ให้เราเอาขาเนี่ยตีน้ำนะครับ แล้วก็เอามือทั้งสองข้างเนี่ยทำท่าคล้าย ๆ กับท่าฟรีสไตล์นะครับ คือ เอ่อ..วาดแขนออกไปนะครับ ท่านี้เป็นท่าที่ผมใช้ในการพักผ่อนนะครับ เวลาที่เราว่ายน้ำเหนื่อย ๆ เนี่ย เราก็อยากจะนอนหลับ ผมก็จะใช้ท่าเนี้ยแหละในการนอนนะครับ แต่สิ่งที่เราต้องระวังก็คือ เวลาที่เราว่ายท่ากรรเชียงเนี่ย เราจะมองไม่เห็นข้างหน้านะครับ คือถ้าเราว่ายไปเรื่อย ๆ เนี่ย อาจจะไปชนคนอื่นได้นะครับ เพราะว่าในสระน้ำเนี่ย ไม่ได้มีแค่เราคนเดียว อีกปัญหาหนึ่งที่มักจะเกิดขึ้นกับผมนะครับ คือเวลาว่ายท่ากรรเชียงเนี่ย ผมมักจะว่ายเบี้ยว แทนที่ผมจะว่ายตรง ๆ แต่มันก็เฉียงออกเรื่อย ๆ เลยนะครับ จนในที่สุดเราก็ไปโผล่อีกที่หนึ่ง ก็คือขอบสระอีกด้านหนึ่งนะครับ ผิดทาง ผมก็ไม่รู้เหมือนกันนะครับว่ามันเบี้ยวได้ยังไง เพราะว่าผมก็ตีขาตรง ๆ แล้ว และก็วาดแขนตรง ๆ แล้ว แต่ว่าทำยังไงมันก็เบี้ยวอยู่ดีนะครับ ครูฝึกก็ขี้เกียจพูดแล้วมั้ง ก็เลยปล่อยเลยตามเลยนะครับ ผมใช้เวลาในการฝึกซ้อมทั้งสามท่านะครับ คือท่าฟรีสไตล์ ท่ากบ และก็ท่ากรรเชียงเนี่ย อยู่ประมาณสามอาทิตย์นะครับ ในตอนนั้นคือ เอ่อ..ชั่วโมงเรียนผมจะหมดแล้วนะครับ เวลาในการเรียนท่าสุดท้ายอาจจะไม่พอนะครับ ผมเลยจำท่าสุดท้ายได้ไม่มากนะครับ ท่าสุดท้ายคือท่าผีเสื้อนะครับ ผีเสื้อเป็นท่าที่ออกแรงเยอะที่สุดนะครับ และก็ว่ายยากที่สุดแล้ว จังหวะการตีเท้าของผีเสื้อ คือ ต้องตีเท้าพร้อมกันนะครับ และก็เราจะต้องออกแรงทั้งสองแขนนะครับพร้อม ๆ กัน วาดพร้อมกันทั้งสองแขนแล้วก็ เอ่อ... พยายามพยุงตัวเองขึ้นมาจากน้ำนะครับ และก็ตีขาสองทีพร้อม ๆ กัน ผมเรียนท่านี้ได้ไม่จบคอร์สนะครับ เพราะว่าชั่วโมงเรียนหมดก่อน หลังจากที่ผมจบหลักสูตรการว่ายน้ำแล้วนะครับ เราก็ต้องมีการสอบแข่งขันนะครับ คือที่โรงเรียนเนี่ยเขาจะเอาเด็กรุ่นเดียวกันมาแข่งว่ายน้ำกันนะครับ ใครสามารถว่ายน้ำได้ดีที่สุดนะครับ ผมลงแข่งเฉพาะท่าฟรีสไตล์กับท่ากบนะครับ ท่ากรรเชียงผมว่ายเบี้ยวก็เลยไม่ลงแข่ง และก็ท่าผีเสื้อผมยังทำได้ไม่ดีเท่าไหร่นะครับ เพราะว่าเรียนได้แป๊บเดียว ในวันแข่งผมรู้สึกตื่นเต้นมากเลยนะครับ เพราะว่าผมจะต้องทำออกมาให้ดีที่สุด แล้วก็กลัวว่าจะแพ้นะครับ เลยกดดันตัวเอง หลังจากที่เสียงนกหวีดดังขึ้นนะครับ ผมก็รีบถีบตัวเองแล้วก็ เอ่อ..ว่ายท่าฟรีสไตล์นะครับ ผมว่ายโดยที่ผมไม่ได้หายใจนะครับ เพราะว่าผมกลัวจะสำลักน้ำ ก็เลยจ๊วกน้ำ เรื่อย ๆ เลยนะครับ ว่าย ว่าย ว่าย ว่าย ว่าย หายใจแป๊บเดียวนะครับแล้วก็ว่ายต่อ ในเวลานั้นคือไม่รู้สึกเหนื่อยด้วยนะครับ เพราะว่าเรากำลังตื่นเต้นมาก มีนักเรียนที่ลงสอบแข่งขันทั้งหมดหกคนนะครับ ผมได้ที่สามท่าฟรีสไตล์ และก็ได้ที่สองท่ากบนะครับ